My Midnight Creeps

My Midnight Creeps var et norsk rockeband som eksisterte i perioden 2003 til 2007.

Bandet ble frontet av vokalist og gitarist Robert Burås fra Madrugada, under pseudonymet Bobby Cagehill, og gitarist Alexander Kloster-Jensen fra Ricochets. I tillegg til Burås og Kloster-Jensen bestod bandet av Dag Stiberg på altsaksofon, Behzad Farazollahi på trommer, Anders Møller (fra Euroboys) på trommer og perkusjon og Raymond Jensen på bass. Bandet ble oppløst etter Burås' død i juli 2007.

Bandet ga ut to album; My Midnight Creeps fra 2005 og Histamin fra 2007. For Hïstamin ble bandet tildelt både Spellemannprisen 2007 og Alarmprisen 2007 i klassen rock. For debutalbumet ble de nominert til Spellemannprisen 2005 og Alarmprisen 2006 i klasen rock. De ble også nominert i klassen årets nykommer under Alarmprisen 2006 og i klassen årets musikkvideo for «Don't Let 'Em Bring You Down» under Spellemannprisen 2007.

 Diskografi 
 My Midnight Creeps (MMC Records, 2005)
 Histamin (EMI, 2007)

 Referanser 

 Eksterne lenker 

 My Midnight Creeps på MySpace

Kategori:Norske rockegrupper
Kategori:Vinnere av Alarmprisen
Kategori:Vinnere av Spellemannprisen